1. Kde (v ktorom meste) sa narodil P. Ježiš? **V Betleheme**. 2. Kde konkrétne? **V maštali (v jaskyni).** 3. Prečo tam (do mesta, kde sa narodil P. Ježiš) sv. Jozef a Panna Mária prišli? **Kvôli sčítaniu ľudu.** 4. Odkiaľ prišli? **Z Nazareta.** 5. Kto z ľudí sa ako prvý dozvedel o narodení Ježiša (okrem sv. Jozefa a P. Márie)? **Pastieri.** 6. Ako sa to dozvedeli? **Anjeli im to oznámili.** 7. Čo spievali anjeli, keď zvestovali pastierom narodenie Ježiša? **Sláva Bohu na výsostiach a na zemi pokoj ľuďom dobrej vôle.** 8. Ako sa podľa tradície volali traja králi, ktorí sa prišli pokloniť Ježišovi? **Gašpar, Melichar a Baltazár.** 9. Aké dary mu priniesli? **Zlato, kadidlo a myrhu.** 10. Ako sa volal vtedajší židovský kráľ? **Volal sa Herodes.**  11. Čo chcel od troch kráľov? **Aby mu oznámili, kde sa narodil židovský kráľ, lebo sa mu aj on chce pokloniť.**  12. Čo skutočne zamýšľal? **Chcel Ježiša zabiť.** 13. Prečo sa mu pri odchode z krajiny králi vyhli? **Vo sne dostali pokyn, aby sa nevracali k Herodesovi.**  14. Čo urobil židovský kráľ? **Dal povraždiť v Betleheme všetkých chlapcov do dvoch rokov.**  15. Ako to, že Ježiš už nebol v meste? **Jozef mal sen, aby utiekol s Máriou a Ježišom, lebo Herodes chce Ježiša zabiť.** 16. Kam utiekol? **Do Egypta.** 17. Ako dlho tam pobudol? **Kým Herodes nezomrel.**  18. Ako sa dozvedel, že sa už môže vrátiť do svojej krajiny? **Anjel oznámil Jozefovi vo sne, že už pomreli tí, ktorí číhali na Ježišov život.** 19. Kam sa vrátili (do ktorého mesta)? **Do Nazareta.** 20. Kto tvorí sv. Rodinu? **Ježiš, Mária, Jozef.**